ที่จริงก็ได้ยินเสียงร้านนี้มานานมาก คราวนี้เห็นร้านนี้อยู่แถวถนนจันทน์ เลยลองแวะชิมซะหน่อย เห็นเค้าพูดกันว่า เกี๊ยวปลาเด็ด 

การเดินทางมายังร้านนี้ ร้านนี้ตั้งอยู่ถนนจันทน์ ซอยจันทน์ 18/7 แยกประมาณ 6 อยู่ฝั่งเดียวกับธนาคารกรุงไทย แถวนั้นรถค่อนข้างติด อาจจะหาที่จอดรถข้างทางไม่ค่อยสะดวก เพราะแถวนั้นเป็นตลาด แนะนำให้จอดแถวๆซอยร้านขายกระเบื้องอยู่ซอยข้างๆ จะได้ไม่โดนล๊อคล้อนะ 

บรรยากาศร้าน เป็นร้านห้องแถวเล็กๆ ไม่ใหญ่มาก ป้ายร้านเป็นสีแดงชัดเจน เขียนชื่อร้าน เล่าซา จะทำก๋วยเตี๋ยวกันสดๆหน้าร้าน ร้านเปิด 8โมงเช้า ปิดประมาณ 3ทุ่มนะ 

เมนูเด็ดจากทางร้านที่ขึ้นชื่อของทางร้าน ที่ไปต้องสั่งเลยนะ คือ เกี๊ยวปลา ลูกชิ้นปลา บะหมี่แห้ง เราไม่รอช้า สั่งไปทุกแบบเลย ลองชิมดูซิจะสมคำร่ำลือไหม ต้องสั่งเป็นพิเศษนะ ไม่งั้นไม่ได้เกี๊ยวปลานะ

1.เราสั่งก๋วยเตี๋ยวมา 3แบบแบบแรก แบบแห้ง เป็น บะหมี่แห้งพิเศษ ลูกชิ้นปลาอย่างเดียว จะได้เกี๊ยวปลา 1ชิ้น ราคา55 บาท 
คือหลังจากชิม ตัวบะหมี่เป็นแบบแบนเส้นเค้านุ่มมาก อร่อยจริง และสูตรโบราณใส่ซอสจิ๊กโฉ่คือจานนี้อร่อยมาก ลูกชิ้นปลาก็ไม่คาว 

2.ลองทานแบบน้ำบ้าง บะหมี่น้ำต้มยำพิเศษ ราคา55 บาท เราว่ารสชาติยังไม่ค่อยจัดจ้านเท่าไร 

3.ลองทานเย็นตาโฟบ้าง เส้นใหญ่เย็นตาโฟแห้ง 60 บาท ตัวเส้นใหญ่นุ่ม เย็นตาโฟก็อร่อยดี แต่ไม่รู้ทำไมถึงแพงกว่าชามอื่น 

คราวนี้ถึงพระเอกของเรา ในชามก๋วยเตี๋ยวให้เกี๊ยวปลาไม่จุใจ เลยสั่งเกี๊ยวปลาแบบลวกจิ้มมาเลย 10 ตัว ตัวละ10 บาท ชิมกันให้สะใจไปเลย 
โดยส่วนตัวตัวปลาที่นำมาทำไส้เค้าใช้วัตถุดิบสดๆแท้ เนื้อนี้เด้งนุ่มมาก แต่เราว่าตัวเกี๊ยวนี่คิดว่าค่อนข้างแข็งไปหน่อย ตัดไม่ค่อยขาด อาจจะผิดหวังนิดหน่อย แต่ลูกชิ้นปลานี่อร่อยใช้ได้เลย ที่สำคัญไม่คาว ชอบตรงนี้แหละ 

ฝากไว้ใครเป็นสาวกก๋วยเตี๋ยวลูกชิ้นปลา อร่อยๆไม่คาว หรือเกี๊ยวปลา ต้องไม่พลาดนะ